นักวิเคราะห์มองดัชนีปีนี้ดีขึ้น 15 จุด
ผลสำรวจนักวิเคราะห์มองการเมือง รอบ 3 เดือนมีโอกาสเกิดความรุนแรงเพียง 20 %
24 มี.ค. 2553

ผลสำรวจนักวิเคราะห์มองการเมือง รอบ 3 เดือนมีโอกาสเกิดความรุนแรงเพียง 20 % 
นายสมบัติ นราวุฒิชัย เลขาธิการสมาคมนักวิเคราะห์หลักทรัพย์ เปิดเผยว่า ผลการสำรวจนักวิเคราะห์จาก 22 บริษัทหลักทรัพย์ ตั้แต่วันที่ 15-19 มี.ค. พบว่า นักวิเคราะห์มีมุมมองที่ดีขึ้นโดยคาดการณ์ดัชนีสิ้นปี 2553 อยู่ที่ 827 จุด หรือเพิ่มขึ้น 15 จุด จากการประเมินผลสำรวจเมื่อเดือน ธ.ค. ปีก่อนที่ 812 จุด และประเมินดัชนีสสูงสุดเฉลี่ยที่ 861 จุด และจุดต่ำสุดที่ 643 จุด โดยแนวโน้มจากการฟื้นตัวเศรษฐกิจโลก เศรษฐกิจของประเทสคู่ค้าไทยและเศรษฐกิกจไทย
“เป็นไปได้ว่าเหตุที่ดัชนีปรับขึ้นมาเพียงเล้กน้อยเพราะนักวิเคราะห์ยังให้ความสำคัญกับประเด็นการเมืองเป็นเต็งหนึ่งและยังคงจับตามองอยู่ รวมถึงการแก้ไขปัญหามาบตาพุด” นายสมบัติกล่าว
อย่างไรก็ดี ผลสำรวจมีความเห็นถึงสถานการณ์การเมืองในรอบ 3 เดือน พบว่านักวิเคราะห์กว่า 67 % เชื่อว่ามีโอกาสที่จะเกิดความรุนแรงเพียง 20 % ขณะที่มองว่ามีโอกาสเกิดความรุนแรง 50 % มีผู้ตอบเพียง 19 % 
โดยความหมายของความรุนแรงทางการเมืองที่จะส่งผลกระทบต่อเศรษฐกิจและตลาดหุ้นนั้น คือ การเกิดจลาจลนองเลือด ซึ่งมีผู้ตอบถึง 86 % รองลงมาเกิดการชุมนุมคนนับแสนยาวกว่า 1 สัปดาห์และเกิดการยึดถนน สถานที่ราชการ สาธารณูปโภค สนามบิน เกิดรัฐประหาร หรือการวางระเบิดในสถานที่สำคัญต่อเนื่อง ขณะที่กลับมีผู้ตอบเพียง 19 % ที่ให้ความสำคัญกับเหตุการณ์ยุบสภาแล้วมีเหตุการ์รุนแรงเกิดจากการเลือกตั้ง
นายสมบัติ กล่าวต่อว่า หากเกิดความรุนแรงทางการเมืองขึ้นมานั้นจะมีผลกระทบทำให้อัตราการเติบโตของจีดีพีปีนี้จะปรับลดไปอยู่ที่เฉลี่ยที่ 3.7 % จากที่มองไว้ที่ 4 % และดัชนีจะลดลงไปอยู่ที่ 688 จุด